Diari Oficial de la Generalitat Valenciana


Sumari del DOGV 4964, del 11-03-2005 (2005/2366)

Informació pública de l'extracte de diverses resolucions del conseller de Justícia i Administracions Públiques, per les quals es concedeixen premis, condecoracions i distincions a policies locals i cossos de Policia Local de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4964

Data del DOGV
:   11-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2366


Data del document
:   22-02-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * premi cultural
    * distinció honorífica
    * policia

Informació pública de l'extracte de diverses resolucions del conseller de Justícia i Administracions Públiques, per les quals es concedeixen premis, condecoracions i distincions a policies locals i cossos de Policia Local de la Comunitat Valenciana. [2005/X2366]
  
L'article 47.1 de la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana, disposa: ?els drets dels membres dels cossos de Policia Local són els inclosos en la Llei Orgànica de Forces i Cossos de Seguretat, així com els establerts, amb caràcter general, per als funcionaris d'administració local, amb les particularitats previstes en la present Llei i, en particular, els següents: f) A les recompenses i premis que s'establisquen reglamentàriament?.
  
En aquest sentit, l'article 51 de la mateixa Llei 6/1999 indica: ?La Generalitat i els ajuntaments podran concedir premis, distintius i condecoracions als membres dels cossos de Policia Local, així com al personal inclòs en l'àmbit d'aplicació d'aquesta Llei i a les persones que es distingisquen notòriament en el compliment de les seues funcions relacionades amb el servei públic de seguretat pública, d'acord amb el procediment i amb els requisits que s'establisquen reglamentàriament. Aquests premis i distincions seran avaluats a efectes de promoció interna i mobilitat en la forma i amb els requisits que reglamentàriament es determinen?.
  
D'altra banda, l'article 7 del Decret 157/1998, de 29 de setembre, del Govern Valencià, pel qual es regulen els premis, distincions i condecoracions que siguen concedits per la Generalitat Valenciana als membres dels cossos de la Policia Local de la Comunitat Valenciana, disposa que la concessió de qualssevol premis, plaques, medalles, felicitacions i mencions es publicarà en el Diari Oficial de la Generalitat Valenciana.
  
El paràgraf segon de l'article 60.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu el següent: «En els supòsits de publicacions d'actes que continguen elements comuns, podran publicar-se de forma conjunta els aspectes coincidents, i s'especificaran només els aspectes individuals de cada acte».
  
Procedeix, en aquest cas, fer pública la concessió de diversos premis, distincions i condecoracions a policies locals i cossos de Policia Local de la Comunitat Valenciana, amb indicació expressa, en cada supòsit, de la data de la resolució de concessió, així com de la persona o cos condecorats, dels motius concurrents per a l'atorgament i del premi, condecoració o distinció concedit a cadascun dels guardonats.
  
Per tot això, finalitzada la tramitació dels respectius expedients administratius, realitzada d'acord amb allò que ha estat establert pel Decret 157/1998, de 29 de setembre, del Govern Valencià, pel qual es regulen els premis, distincions i condecoracions que siguen concedits per la Generalitat Valenciana als membres dels cossos de la Policia Local de la Comunitat Valenciana, així com per l'Orde de 10 d'octubre de 2000, de la Conselleria de Justícia i Administracions Públiques, per la qual es desenvolupa aquest Decret, es fan públiques les següents resolucions de concessió de premis, distincions i condecoracions a policies locals i cossos de Policia Local de la Comunitat Valenciana.
  
Primer. Mitjançant una resolució del conseller de Justícia i Administracions Públiques, de data 20 de juliol de 2004, s'ha concedit a Manuel Jordán Montañés, exinspector en cap del Cos de Policia Local de l'Ajuntament de València, la placa individual al mèrit policial de la Generalitat Valenciana, amb distintiu blau, atenent la seua llarga i prolífica trajectòria professional, amb què ha contribuït a la dignificació, el prestigi i el reconeixement públic de la labor exercida pels cossos de Policia Local, no sols a la ciutat de València sinó a l'àmbit més ampli de tota la Comunitat Valenciana.
  
Segon. Mitjançant resolucions del conseller de Justícia i Administracions Públiques, de dates 20 de juliol de 2004 i 29 de novembre de 2004, respectivament, s'ha concedit, a títol pòstum, la placa individual al mèrit policial de la Generalitat Valenciana, amb distintiu blanc, a Manuel Ferrandis Fenollosa, oficial del Cos de Policia Local de l'Ajuntament de la Vall d'Uixó, i a Tomàs Catalán Simó, agent del Cos de Policia Local de l'Ajuntament de Sueca. Ambdós condecorats van morir en acte de servei durant el compliment de les seues obligacions i deures reglamentaris.
  
Tercer. Mitjançant respectives resolucions del conseller de Justícia i Administracions Públiques, totes aquestes de data 20 de juliol de 2004, s'ha concedit la placa individual al mèrit policial de la Generalitat Valenciana, amb distintiu blanc, a les persones següents:
  
- Manuel Páez Ruiz, agent del Cos de Policia Local de l'Ajuntament de Benissa, per la seua intervenció decisiva en el salvament d'una persona en situació de greu risc per a la seua vida o integritat física, més enllà de l'exigible en el compliment de les seues obligacions i deures reglamentaris.
  
- Ignacio Javier Díaz Orbañanos, agent del Cos de Policia Local de l'Ajuntament de Peñíscola, per la seua intervenció decisiva en el salvament d'una persona en situació de greu risc per a la seua vida o integritat física, més enllà de l'exigible en el compliment de les seues obligacions i deures reglamentaris.
  
- Javier Brenes Albado, inspector del Cos de Policia Local de l'Ajuntament de Castelló de la Plana, per la seua decisiva contribució a la detenció d'un agressor, amb greu risc físic, més enllà de l'exigible en el compliment de les seues obligacions i deures reglamentaris.
  
- Juan José Santos Ferrándiz i José Enrique Sánchez Peñarrubia, agents del Cos de Policia Local de l'Ajuntament d'Alacant, per la seua decisiva contribució a la detenció d'un agressor, amb greu risc físic, més enllà de l'exigible en el compliment de les seues obligacions i deures reglamentaris.
  
- Roberto Trinidad Marco, J. Rafael Navarro Sánchez i Antonio de Arriba Muñoz, agents del Cos de Policia Local de l'Ajuntament d'Alacant, per la seua decisiva contribució a la detenció d'un agressor, amb greu risc físic, més enllà de l'exigible en el compliment de les seues obligacions i deures reglamentaris.
  
Quart. Mitjançant una resolució del conseller de Justícia i Administracions Públiques, de data 29 de novembre de 2004, s'ha concedit la placa individual al mèrit policial de la Generalitat Valenciana, amb distintiu blanc, a José Manuel Rodríguez Salvador i Salvador Fernández Giménez, oficial i agent, respectivament, del Cos de Policia Local de l'Ajuntament de Castelló de la Plana, per la seua decisiva contribució a la detenció d'un agressor, amb greu risc físic, més enllà de l'exigible en el compliment de les seues obligacions i deures reglamentaris.
  
Cinqué. Mitjançant una resolució del conseller de Justícia i Administracions Públiques, de data 20 de juliol de 2004, s'ha concedit la placa col·lectiva al mèrit policial de la Generalitat Valenciana, amb distintiu blau, al Cos de Policia Local de l'Ajuntament de Vila-real, per la seua contribució, al llarg dels seus 150 anys d'història, a la dignificació i prestigi de la funció policial, mitjançant la defensa, promoció i protecció dels drets i llibertats públiques.
  
Sisé. Mitjançant una resolució del conseller de Justícia i Administracions Públiques, de data 10 de gener de 2005, s'ha concedit la placa col·lectiva al mèrit policial de la Generalitat Valenciana, amb distintiu blanc, al Cos de Policia Local de l'Ajuntament de Cheste, per la seua contribució, al llarg dels últims cinc anys, al manteniment de l'orde públic a la localitat, amb ocasió de la celebració de diverses proves esportives al Circuit de la Comunitat Valenciana Ricard Tormo.
  
Seté. Mitjançant una resolució del conseller de Justícia i Administracions Públiques, de data 20 de juliol de 2004, s'ha concedit una menció pública de la Generalitat Valenciana a Vicente Baeza Roselló, oficial del Cos de Policia Local de l'Ajuntament d'Alacant, així com a Alfonso Micó Fernández, José Poveda Díaz i Pedro Simó Icardo, agents del mateix Cos, per l'excepcional participació de tots aquests en el rescat d'una persona, superant l'estricte compliment dels seus deures professionals i contribuint a la promoció i dignificació de la funció policial.
  
Vuité. Mitjançant respectives resolucions del conseller de Justícia i Administracions Públiques, totes de data 20 de juliol de 2004, s'ha concedit una felicitació pública de la Generalitat Valenciana a les persones següents:
  
- Conrado Gabriel Jorge Pío, oficial del Cos de Policia Local de l'Ajuntament de Peñíscola, per la seua intervenció decisiva en el salvament d'una persona al mar, més enllà de l'exigible en el compliment de les seues obligacions i deures reglamentaris.
  
- Francisco Javier Esteve Martínez i Juan Luis Pérez Ortega, agents del Cos de Policia Local de l'Ajuntament d'Alacant, per la seua intervenció decisiva en el salvament d'una persona al mar, més enllà de l'exigible en el compliment de les seues obligacions i deures reglamentaris.
  
- Bernardino Camps Verdú i Alberto Santapau Ribes, agents del Cos de Policia Local de l'Ajuntament d'Oliva, per la seua decisiva contribució a la detenció d'un agressor, amb greu risc físic, més enllà de l'exigible en el compliment de les seues obligacions i deures reglamentaris.
  
- Miguel Montoyo Delicado, oficial del Cos de Policia Local de l'Ajuntament d'Alacant, Mercedes Alcaraz Piñol, David Barrera Cubanes, Alejandra Palmer Sánchez, Gonzalo Sánchez Berna, Juan Antonio Sánchez Quesada, Miguel Ángel Santana Ferrer, Vicente Sempere Rodríguez, Moisés Tarí García i Olga E. Toribio García, tots agents d'aqueix cos, per la seua decisiva contribució a la detenció d'un agressor, amb greu risc físic, més enllà de l'exigible en el compliment de les seues obligacions i deures reglamentaris.
  
Nové. Conforme a allò que ha sigut establit per l'article 7 del Decret 157/1998, de 29 de setembre, del Govern Valencià, pel qual es regulen els premis, distincions i condecoracions que són concedits per la Generalitat Valenciana als membres dels cossos de la Policia Local de la Comunitat Valenciana, de totes les anteriors resolucions s'ha donat trasllat a les respectives corporacions locals.
  
Deu. En compliment del que disposa l'apartat quart de l'annex del mateix Decret 157/1998, l'acte públic de lliurament dels premis, distincions i condecoracions a què s'ha fet menció va tindre lloc a València el passat 10 de gener de 2005.